SET เปิดเช้าดิ่งกว่า 10 จุด ตามทิศทางเดียวกับตลาดหุ้นทั่วโลก
ตลาดหุ้นเปิดภาคเช้าวันนี้(11 ม.ค.) ปรับตัวลงกว่า 10 จุด โดยมีแรงขายกลุ่มบลูชิพ อาทิ กลุ่มสื่อสาร กลุ่มธนาคาร และกลุ่มพลังงานที่ยังกดดันตลาดหุ้นต่อเนื่อง ล่าสุด ดัชนี ณ เวลา 10.00 น.อยู่ที่ 1,233.17 จุด ปรับตัวลง 11.01 จุด หรือเปลี่ยนแปลง 0.88% มูลค่าการซื้อขาย 1.37 พันล้านบาท ซึ่งเป็นไปตามตลาดหุ้นภูมิภาคที่เช้านี้ทั้งตลาดหุ้นเอเชียที่มีการปรับตัวลงถ้วนหน้า
11 ม.ค. 2559

ผู้สื่อข่าวรายงานว่า ตลาดหุ้นเปิดภาคเช้าวันนี้(11 ม.ค.) ปรับตัวลงกว่า 10 จุด โดยมีแรงขายกลุ่มบลูชิพ อาทิ กลุ่มสื่อสาร กลุ่มธนาคาร และกลุ่มพลังงานที่ยังกดดันตลาดหุ้นต่อเนื่อง
ล่าสุด ดัชนี ณ เวลา 10.00 น.อยู่ที่ 1,233.17 จุด ปรับตัวลง 11.01 จุด หรือเปลี่ยนแปลง 0.88% มูลค่าการซื้อขาย 1.37 พันล้านบาท ซึ่งเป็นไปตามตลาดหุ้นภูมิภาคที่เช้านี้ทั้งตลาดหุ้นเอเชียที่มีการปรับตัวลงถ้วนหน้า
ทั้งนี้ บล.ฟินันเซียฯ คาดว่า SET จะมีกรอบลบจำกัด และยังมีลุ้นโอกาสรีบาวด์ขึ้นได้อยู่ 